26/04/2021 | Administración LocalMunicipal
A Baña
Renovación, novo ingreso e matrícula PAI

Resolución con número e data: 2021/G003/000196, 13/04/2021 Procedemento: Procedemento de renovación, novo ingreso e matrícula de persoas usuarias do Punto de Atención á Infancia do Concello da Baña. CONVOCA 1. As presentes bases teñen por obxecto regular o proceso de admisión no PAI da Baña para o curso escolar 2021/22. O proceso de admisión establécese en función de 2 tipoloxías distintas con distintos prazos cada unha delas: A) Reserva de praza B) Novos ingresos: B.1.) Carácter preferente B.2.) Carácter ordinario 1. Os/as menores escolarizados no PAI terán dereito a renovar a praza nas datas que se indiquen, sempre e cando estean ao día no pagamento das tarifas mensuais.2. As familias que estean nesta situación presentarán no despacho da educadora familiar a seguinte documentación: -modelo de solicitude de reserva de praza (estará na páxina web do concello www.concellodabana. gal ) -libro de vacinas actualizado -calquera outra documentación que mudase con respecto ao curso anterior Establécense dúas modalidades: B.1.) Carácter preferente Terán carácter preferente as seguintes solicitudes: -nenos e nenas empadroados no Concello da Baña. -as solicitudes correspondentes aos fillos ou fillas do persoal que presta servizos no PAI. -as solicitudes de nenos e nenas que conten cun irmán ou cunha irmá escolarizado/a para o curso 2021-2022 no PAI para os efectos de matricularse no PAI por primeira vez. -as consideracións de urxencia social: menores tutelados/as ou en situación de garda por parte da Administración Autonómica fillos e fillas de persoas que estean en Casa de acollida ou sexan vítimas de violencia de xénero. Menores que estean en circunstancias socioeconómicas e familiares que requiran unha intervención inmediata. Será o Concello da Baña o que decidirá o número de prazas mínimas e máximas de emerxencia social. A adxudicación ou denegación de praza nestes supostos será resolta pola Comisión de Valoración (dirección do PAI e técnicos dos Servizos Sociais), no prazo de 5 días contados a partir da data de presentación da solicitude. Transcorrido este prazo sen recaen resolución expresa a solicitude terase por desestimada. Deberán acreditarse documentalmente todas estas situacións: -nenos/as empadroados no Concello da Baña (comprobarase de oficio no padrón de habitantes) -fillos/as do persoal que presta servizos na escola. Certificación da empresa. -nenos/as que se matriculen por primeira vez e conten cun irmán ou irmá no PAI: certificado do PAI e libro de familia -urxencia social: informe por parte dos servizos sociais. B.2) Carácter ordinario As solicitudes serán obxecto de baremación de cara á asignación de prazas. -Fillos e fillas de persoas que estando empadroadas noutro concello, teñan os seus postos de traballo nunha empresa con sede social ou órgano da administración que radique no concello da Baña. Deberán acreditalo cun certificado de empresa ou da institución correspondente. -Persoas que teñan a súa residencia en concellos limítrofes co da Baña. Para isto é necesario achegar o certificado de empadroamento da crianza e de polo menos un dos proxenitores ou representante legal. Unha vez adxudicadas as solicitudes correspondentes ás reservas de praza e de novo ingreso de carácter preferente, as vacantes serán adxudicadas ás persoas solicitantes de novo ingreso segundo a puntuación obtida pola aplicación do baremo aprobado. Esta puntuación determinará a orde de relación na adxudicación de prazas. -A idade mínima de novo ingreso establécese nos 3 meses na data de ingreso, agás aquelas situacións excepcionais que deberán estar acompañadas dos informes dos Servizos Sociais de atención primaria do Concello. -A idade máxima será de 3 anos e poderán permanecer no PAI aqueles menores que non teñan cumpridos os 3 anos o 31 de decembro do ano anterior o que se presenta a solicitude. As crianzas que se incorporen ao 2º ciclo de educación infantil poderán permanecer no PAI ata o 31 de xullo do correspondente curso escolar. -Poderá eximirse do límite de idade aos nenos e nenas con necesidades específicas de apoio educativo susceptibles de integración, logo do ditame conxunto da Dirección e do organismo competente do Concello. A) Situación sociofamiliar. Puntuarase do seguinte xeito Entenderase por familia monoparental a unidade familiar formada por unha única persoa proxenitora que non conviva con outra persoa coa que manteña unha relación análoga á conxugal, e os seus fillos/as menores ao seu cargo sempre que o outro proxenitor/a non contribúa economicamente ao seu sustento. Enténdese por familia numerosa a integrada polos membros sinalados de conformidade cos artigos 2 e 4 da Lei 40/2003, do 18 de novembro de protección ás familias numerosas. B) Situación económica: virá determinada pola renda anual da unidade familiar.1. Entenderase por unidade familiar para os efectos destas bases, a formada polos cónxuxes non separados legalmente así como as persoas unidas por análoga relación de afectividade, ou a formada por unha soa persoa proxenitora máis: a) as fillas/o menores de idade, agás que vivan de xeito independente b) as fillas/os maiores de idade que residan no domicilio e dependan economicamente dos proxenitores e se encontren nalgún destes supostos: -incapacitación xudicial e patria potestade prorrogada ou rehabilitada -cursando estudos, mesmo no caso de que residan noutra localidade ao longo do curso -que teñan recoñecido un grao de discapacidade superior ao 33% c) as/os menores en situación de acollemento familiar 2. No caso de proxenitores/as separados/as, divorciados/as enténdese por unidade familiar a formada polo/a proxenitor/a que teña a garda e custodia, e se os/as houber, os irmáns ou irmás que se acollan ao apartado anterior e que convivan no domicilio familiar e así conste no padrón de habitantes.3. A renda familiar calcularase tomando o importe dos ingresos totais da unidade familiar, que será o resultado da agregación das rendas de cada membro do exercicio fiscal correspondente ao ano 2019, calculadas por agregación da base impoñible xeral coa base impoñible do aforro, segundo os criterios establecidos na normativa do IRPF. Para as persoas non obrigadas a presentar declaración, teranse en conta os datos económicos que figuren na Axencia Tributaria. No caso de familias monoparentais, incrementarase nun 0,8 o número real de membros que compoñen a unidade familiar 4. No caso de non autorizar a consulta dos datos tributarios ou non achegar esta documentación, xunto coa solicitude, obteranse 0 puntos neste apartado. C. SITUACIÓN SOCIOLABORAL. Puntuarase do seguinte xeito: En caso de empate entre varias solicitudes resolverase o desempate priorizando aquelas persoas solicitantes que conten con menores ingresos de renda. En caso de continuar o empate terán preferencia as solicitudes de xornada completa. A solicitude de novo ingreso ( con carácter preferente ou ordinario) presentarano pola sede electrónica do concello ou entregaranllo no despacho da educadora familiar e estará na páxina web do concello www.concellodabana. gal. A solicitude debe ir acompañada da seguinte documentación: 1. Documentación acreditativa da situación familiar: a) A fotocopia do libro de familia completo ou, no seu defecto, outro documento que acredite oficialmente a situación familiar. b) A fotocopia do DNI ou outro documento acreditativo da identidade das/os nais/pais ou representantes legais segundo proceda. c) O título de familia numerosa. d) No caso de nenas/os con discapacidade ou necesidades educativas especiais, os informes do Equipo de Valoración e Orientación das xefaturas territoriais da consellería competente na materia ou da Unidade de Atención Temperá segundo proceda. e) O empadroamento da crianza e dun dos proxenitores ou representante legal EXAMINARASE DE OFICIO polo concello. f) Nos casos de non estar censado no Concello da Baña, pero algún dos proxenitores ou representante legal da crianza teñan os seus postos de traballo no municipio, achegarase o certificado da empresa ou da institución correspondente. g) No caso de estar censado nun concello limítrofe ao Concello da Baña, o certificado de empadroamento do concello do que procede. h) A certificación correspondente no caso de que algún membro da unidade familiar estea afectado de discapacidade física, psíquica ou sensorial, ou enfermidade que requira de internamento periódico ou padeza enfermidades crónicas ou outras afeccións alegadas polos membros da unidade familiar. i) A condición de familia monoparental acreditarase con fotocopia da sentenza de separación, divorcio, nulidade ou medidas paterno-filiais. j) Outros documentos se procederen, nos que consten incidencias familiares, económicas e sociais susceptibles de puntuación no baremo. O informe dos Servizos Sociais do Concello ou da Administración autonómica nos supostos en que sexa necesario por falta de acreditación documental suficiente ou pola situación especial en que viva a unidade familiar.2. Documentación acreditativa da situación laboral ou de cursar estudos oficiais: a) A copia da última nómina ou a xustificación da situación laboral no momento da solicitude con especificación da xornada laboral. b) A certificación expedida polo SEPE acreditativa das prestacións percibidas, de ser o caso ou de estar inscrito como demandante de emprego. c) No suposto de profesionais liberais e autónomas/os, o certificado expedido pola Administración estatal da Axencia Tributaria que acredite a alta no IAE e último recibo do pagamento da cota á Seguridade Social ou o certificado da mutualidade profesional.3. Documentación acreditativa da situación económica: a) Copia da declaración do IRPF do exercicio anterior de todos os membros da unidade familiar, só no caso de non autorizar a consulta directamente polo Concello. Para o suposto de que non se teña presentada, a persoa interesada deberá asinarlle a correspondente autorización ao Concello para obter os datos de carácter tributario necesarios para determinar a renda da unidade familiar. Para ambos os efectos todos os membros con ingresos que compoñen a unidade familiar deberán asinar a dita solicitude. b) No suposto de percibir pensión, certificado expedido polo Instituto Nacional da Seguridade Social ou da administración autonómica pagadora desta. c) Nos casos de nulidade matrimonial, separación ou divorcio, considérase a renda de quen exerza a garda e a custodia do/a menor e a pensión compensatoria que perciba o cónxuxe que a ostente e de alimentos dos/as fillos/as ao seu cargo. No caso de non as percibiren, acreditarase esta circunstancia coa copia da reclamación xudicial presentada para o efecto. A documentación citada anteriormente fará referencia ás circunstancias existentes no momento de abrir o prazo de renovación, novo ingreso e matrícula. De carecer de acreditación documental dalgunha das incidencias alegadas neste artigo, poderase presentar un informe dos servizos sociais do concello correspondente. A falta de presentación dalgún destes documentos dentro do prazo de solicitude establecido suporá a renuncia implícita a ser valorado no apartado correspondente do baremo aplicable. Cando se produzan causas sobrevidas que afecten aos recursos da unidade familiar, poderán presentar outros documentos que acrediten oficialmente a situación económica, sempre e cando as variacións de ingresos supoñan unha diminución ou un incremento de máis do 20% no cómputo anual fronte aos declarados na solicitude de praza, variacións que deberán ter unha duración dun mínimo de 4 meses para terse en conta. En todo caso e conforme ao previsto no artigo da Lei 39/2015, os interesados non estarán obrigados a presentar documentos que xa se encontren en poder do concello da Baña. Presentaránse a través da Sede electrónica do Concello da Baña https://sede.concellodabana. gal/opencms/gl/ no Rexistro xeral do Concello da Baña ou por calquera outro medio permitido pola Lei de Procedemento Administrativo. Consonte o artigo 68 da Lei 39/2015, de 1 de outubro, do procedemento administrativo común das Administracións Públicas, cando a solicitude non reúna os requisitos regulamentariamente establecidos, requirirase á persoa interesada para que emende os erros ou a falta de documentos preceptivos nun prazo de 10 días hábiles e comunicaráselle que, de non o facer, terase por desistida da súa petición, previa resolución que deberá ser ditada nos termos previstos no artigo 21 da expresada Lei. As solicitudes serán obxecto de baremación por parte da Comisión de valoración formada por 2 persoas técnicas do departamento de servizos sociais que efectuarán a proposta inicial de persoas admitidas e de agarda, tendo en conta os criterios e o baremo de admisión que está publicado no Regulamento de Réxime Interior. A relación provisional coa puntuación obtida de persoas admitidas e de agarda publicarase por acordo da Alcaldía no taboleiro de anuncios do Concello e na páxina web do Concello. As persoas solicitantes disporán dun prazo de dez días naturais, a partir do día seguinte ao da publicación da resolución das listaxes provisionais para a presentación das reclamacións no Rexistro Xeral do Concello. As reclamacións entenderanse resoltas coa publicación da listaxe definitiva. No suposto de non presentaren reclamacións, as listaxes provisionais serán propostas como listaxe definitiva de persoas admitidas e listaxe de agarda, publicadas no taboleiro de anuncios do Concello e na páxina web do Concello. B) Matrícula 1. A matrícula formalizarase a través do impreso normalizado que se facilitará nas dependencias de Servizos Sociais, aos que se lles achegará a documentación establecida no seguinte apartado e no que quedará constancia de entregar o RRI aos/ás pais/nais, titores/as das crianzas e o impreso asinado de confidencialidade dos datos conforme a LO 15/1999, do 13 de decembro, de protección de datos de carácter persoal, do que se lle entregará aos proxenitores e titores/a copia deste.2. No momento da formalizar a matrícula será necesario presentar a seguinte documentación: -A fotocopia da tarxeta de Seguridade Social ou documento equivalente. -6 fotografías tamaño carné. -O impreso de domiciliación bancaria. -As autorizacións que correspondan, o impreso de asignación de horarios, o impreso de domiciliación bancaria e o certificado da entidade bancaria de titularidade da conta. -O informe de saúde nos casos en que a familia considere que debe ser coñecido polo persoal do centro. -O resgardo bancario do pago dos 30€ en concepto de matrícula.3. O prazo de matrícula será de quince días a partir do día da publicación da listaxe definitiva no taboleiro de anuncios do Concello e na páxina web do Concello. C) Xestión das listaxes de agarda e cobertura de prazas vacantes 1. A listaxe de agarda resultante do proceso de baremación ordinario estará vixente ata que a modifique a Comisión de Valoración nas sucesivas baremacións.2. Cando se oferte unha praza vacante, a persoa á que se lle adxudique segundo a súa situación na listaxe de agarda deberá formalizar a matrícula nun prazo de 3 días desde que reciba a comunicación pola que se lle oferte a praza a través do medio de notificación preferente sinalado na solicitude de pre inscrición. Cando non se proceda a formalizar a matrícula no prazo anteriormente sinalado, darase por rexeitada a praza. O dito rexeitamento suporá a perda do posto acadado na listaxe de agarda e permitirá que o PAI chame a crianza que siga por orde de puntuación. Excepcionalmente, non decaerá da listaxe de agarda aquela crianza que, sendo chamada para ocupar unha praza vacante, a rexeitase por non ofertárselle o horario demandado na solicitude de ingreso.3. Para o suposto no que a crianza chamada para ocupar unha vacante, aceptase un horario distinto ao solicitado e con posterioridade ao seu ingreso se producise unha nova vacante con horario máis axustado á súa demanda inicial, terá dereito a que se lle oferte esta con carácter previo a un novo chamamento da listaxe de agarda.4. De haber prazas vacantes despois do chamamento da listaxe de agarda, estas poderán ser cubertas por aquelas persoas solicitantes que presenten a súa solicitude con posterioridade ao prazo de preinscrición, serán chamadas por rigorosa orde de presentación da solicitude de novo ingreso. A modificación da Ordenanza reguladora do prezo público pola prestación do servizo do PAI da Baña recolle no seu artigo 3 as tarifas en función da situación socio-económica-laboral e os descontos a aplicar e no artigo 4 recolle a revisión de tarifas.https://www.dacoruna. gal/concellos/ordenanzas/frontend. php? tiponorma=417&entidad=21&nid=13317&tipobusqueda= As familias con dous ou máis fillos teñen gratuidade no prezo da atención educativa pero deben aboar na súa totalidade (a que lle corresponde a cada familia) o servizo de comedor. Poden consultar as tarifas no enlace á ordenanza anteriormente mencionado. A Baña, 20/04/2021 José Antonio Pereira Gil, alcalde